Diari Oficial de la Generalitat Valenciana


Sumari del DOGV 5255, del 10-05-2006 (2006/5239)

ORDE de 27 de març de 2006, de la Conselleria de Cultura, Educació i Esport, per la qual es convoca un concurs públic per a la concessió de cinc beques de perfeccionament per a restauradors al Museu de Belles Arts de València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5255

Data del DOGV
:   10-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5239


Data del document
:   27-03-2006

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * belles arts
    * ajuda pública
    * assignació per estudis
    * professió artística
    * suport econòmic
    * protecció del patrimoni

ORDE de 27 de març de 2006, de la Conselleria de Cultura, Educació i Esport, per la qual es convoca un concurs públic per a la concessió de cinc beques de perfeccionament per a restauradors al Museu de Belles Arts de València. [2006/X5239]  
La Conselleria de Cultura, Educació i Esport porta a terme unes campanyes de formació i perfeccionament de restauradors orientades a aconseguir un increment de la labor conservadora dels valuosos fons artístics dels museus i del patrimoni artístic de la Comunitat Valenciana.  
La conservació d'este patrimoni, fins en les labors més senzilles de manteniment i consolidació, requereix uns coneixements tècnics especialitzats i la comprovació d'una experiència en treballs similars. Per a un millor aprofitament dels coneixements dels restauradors i de l'experiència i la formació que puguen rebre, d'acord amb el que disposa el Decret 108/1992, de 6 de juliol, del Govern Valencià, pel qual es regula la concessió de beques, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Es convoca un concurs públic per a la concessió de cinc beques de perfeccionament per a restauradors, que es duran a terme al Departament de Restauració del Museu de Belles Arts de València, i s'aproven les bases per les quals es regeix la present convocatòria, així com el model d'instància i de declaració responsable, inclosos com a annexos I, II, III i IV en esta orde.  
Segon  
L'import total de les beques és de trenta-huit mil cinc-cents huitanta euros (38.580 €), pagadors a càrrec de la partida pressupostària 23.19.77.119.45.3, codi de línia T0045000, del pressupost de la Generalitat Valenciana per a l'exercici del 2006.  
DISPOSICIONS FINALS  
Primera  
Es delega en la secretària autonòmica de Cultura i Política Lingüística la facultat de resoldre la concessió de les beques, així com de prorrogar-les, i se l'autoritza perquè dicte les resolucions oportunes per al desplegament i l'execució d'esta orde.  
Segona  
L'orde produirà efectes el mateix dia de la publicació en el Diari Oficial de la Generalitat Valenciana.  
De conformitat amb el que estableixen els articles 107, 116 i 117 de la Llei de règim jurídic de les administracions públiques i del procediment administratiu comú, i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant els òrgans indicats a continuació:  
a) El recurs de reposició ha d'interposar-se davant l'òrgan que dicta el present acte en el termini d'un mes a comptar des de l'endemà de la publicació.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 27 de març de 2006  
El conseller de Cultura, Educació i Esport,  
ALEJANDRO FONT DE MORA TURÓN  
ANNEX I  
Bases per a la concessió de cinc beques de perfeccionament per a restauradors, que es duran a terme al Departament de Restauració del Museu de Belles Arts de València.  
Primera. Objecte  
Les beques s'atorguen a fi de facilitar als professionals de la restauració que complisquen els requisits indicats més avall l'aprenentatge de noves tècniques i criteris, i a fi de donar-los la possibilitat de participar amb els equips tècnics del Departament de Restauració del Museu de Belles Arts de València en la conservació i restauració de fons artístics.  
Segona. Modalitats i dotació econòmica  
1. Es convoquen cinc beques que es distribueixen de la forma següent:  
a) Tres beques per a restauradors de pintura sobre tela i taula.  
b) Una beca per a restauradors de daurats.  
c) Una beca per a restauradors de paper.  
Cada persona interessada podrà optar, i presentar la sol·licitud de participació en el concurs públic, per una sola modalitat de beca convocada.  
2. La dotació de cada beca és de set mil set-cents setze euros (7.716 euros), que es pagaran prorratejats en mensualitats, des de la concessió fins al 31 de desembre de 2006, amb el lliurament previ del certificat d'aprofitament corresponent expedit pel director del Museu de Belles Arts de València. No obstant això, eixe període es podrà prorrogar durant els mesos que queden fins a completar l'any, sempre que hi haja consignació pressupostària en l'exercici de 2007 i els equips tècnics del Departament de Restauració del Museu ho consideren convenient per a la correcta conclusió de l'objecte de la beca.  
Tercera. Requisits dels aspirants  
Les beques objecte d'esta convocatòria s'adjudicaran a través d'un concurs entre els diversos aspirants que complisquen els requisits següents i els acrediten documentalment:  
1) Ser ciutadà de la Unió Europea i posseir el veïnatge administratiu en qualsevol dels municipis de la Comunitat Valenciana.  
2) Requisits acadèmics i d'experiència professional:  
. Llicenciatura en Belles Arts i haver cursat assignatures de restauració, o posseir la diplomatura en Restauració per escoles superiors de Conservació i Restauració de Béns Culturals, i tindre experiència en el camp de la restauració de la modalitat corresponent. En la modalitat de paper, a més, tindre experiència en enquadernació i restauració d'enquadernacions.  
3) No podran obtindre la condició de beneficiàries les persones sol·licitants que es troben en alguns dels casos previstos en els punts 2 i 3 de l'article 13 de la Llei 38/2003, de 17 de novembre, general de subvencions.  
4) No podran obtindre la condició de beneficiàries les persones sol·licitants que no es troben, quan finalitze el termini de presentació de la sol·licitud, al corrent en les obligacions tributàries i amb la Seguretat Social.  
Quarta. Sol·licituds  
1. Les sol·licituds s'han de presentar en el termini de quinze dies hàbils a partir de l'endemà de la publicació d'esta convocatòria en el Diari Oficial de la Generalitat Valenciana.  
2. Les sol·licituds, dirigides a la Conselleria de Cultura, Educació i Esport, Cultura, Secretaria Autonòmica de Cultura i Política Lingüística, poden presentar-se al Registre General de la Conselleria de Cultura, Educació i Esport, a les Direccions Territorials de Cultura, Educació i Esport de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú. Les sol·licituds han d'incloure els documents següents:  
a) Instància ajustada al model de l'annex II, en què necessàriament han de figurar les dades següents: nom i cognoms, DNI, adreça completa i telèfon de contacte, i en què s'ha de deixar constància de les circumstàncies fixades en la base tercera, així com de l'acceptació de totes les condiciones establides en estes bases i de la modalitat de la beca a què s'opta.  
b) Fotocòpia compulsada del DNI o passaport.  
c) Original o còpia compulsada del certificat d'empadronament.  
d) Fotocòpia compulsada de la titulació acadèmica.  
e) Fotocòpia compulsada del certificat de l'expedient acadèmic.  
f) Currículum de la persona sol·licitant. Els treballs adduïts en el currículum s'han de documentar a través d'un certificat del propietari o de l'empresa per als quals s'ha treballat.  
g) Memòria d'algun treball de restauració segons la modalitat a què s'opte.  
h) Declaració responsable de no tindre concedida per a la mateixa activitat o una de similar qualsevol altra beca, ajuda o activitat laboral regular que impedisca el compliment de les obligacions com a persona becada.  
i) Declaració responsable de complir els requisits exigits en els punts 2 i 3 de l'article 13 de la Llei 38/2003, de 17 de novembre, general de subvencions, segons el model que figura en l'annex II d'esta orde.  
j) Acreditació de trobar-se al corrent en el compliment de les obligacions tributàries estatals i/o autonòmiques i amb la Seguretat Social, d'acord amb el que disposa l'Orde de 30 de maig de 1996 de la Conselleria d'Economia i Hisenda. A este efecte haurà de presentar els certificats vigents acreditatius expedits per l'administració tributària estatal i autonòmica i per la Tresoreria de la Seguretat Social.  
3. Si la sol·licitud no inclou totes les dades exigides o hi falta documentació acreditativa, es requerirà la persona interessada perquè en el termini de deu dies hàbils en corregisca la falta o aporte els documents preceptius, amb la indicació que si no ho fa, es considerarà que ha desistit de la petició, després de dictar la resolució corresponent, d'acord amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999.  
Cinquena. Mèrits avaluables en el concurs  
Els mèrits, que hauran de ser acreditats documentalment, seran avaluats per la comissió avaluadora d'acord amb el barem següent:  
. Expedient acadèmic: fins a 2 punts.  
. Altres títols (doctorat, altres titulacions universitàries relacionades amb l'àrea d'humanitats): fins a 1 punt.  
. Cursos específics de restauració (40 o més hores): fins a 1 punt.  
. Experiència en restauració en la modalitat a què s'opta, que s'ha d'acreditar a través d'un certificat del propietari o de l'empresa per als quals s'ha treballat: fins a 3 punts.  
. Publicacions relacionades amb la restauració, aportació de treballs o ponències a congressos, simposis, jornades i seminaris en l'àmbit de la restauració: fins a 1 punt.  
. Coneixements tècnics de restauració, acreditats a través d'un certificat dels centres o empreses per als quals s'ha realitzat l'activitat: fins a 2 punts.  
Sisena. Comissió avaluadora  
Per a la valoració dels mèrits es constituirà una comissió avaluadora integrada per:  
. El cap de l'Àrea de Museus i Belles Arts, que en serà el president.  
. El director del Museu de Belles Arts de València.  
. Un tècnic de restauració designat per la secretària autonòmica de Cultura i Política Lingüística.  
. El cap de la Secció de Conservació, que actuarà com a secretari, amb veu però sense vot.  
Es faculta la comissió avaluadora perquè faça, a través dels seus membres o de l'assessorament d'altres tècnics, totes les comprovacions necessàries per a qualificar millor els mèrits adduïts, i perquè efectue un seguiment periòdic del treball realitzat durant la beca. La comissió podrà tindre tots els assessors que considere convenients.  
La comissió té facultats per a resoldre tots els dubtes que apareguen en la interpretació de les bases.  
Setena. Resolució  
Finalitzada la valoració dels mèrits corresponents a cada expedient, la comissió avaluadora elevarà l'acta del concurs amb la proposta d'adjudicació, en el termini màxim de dos mesos comptats des del dia de l'acabament del termini de presentació de sol·licituds, a la secretària autonòmica de Cultura i Política Lingüística, que resoldrà per delegació la convocatòria de les beques. La resolució d'adjudicació es publicarà en el Diari Oficial de la Generalitat Valenciana.  
Així mateix, la comissió avaluadora podrà formular una proposta en el sentit que la convocatòria siga declarada deserta si, segons el seu parer, no hi ha concursants amb prou mèrits per a meréixer l'adjudicació.  
Si en el termini de quatre mesos comptats a partir del dia en què esta orde de convocatòria produïsca efectes no es dicta ni es publica la resolució corresponent, es considerarà que l'efecte del silenci administratiu és desestimatori de les sol·licituds presentades.  
Huitena. Incompatibilitat de la beca  
La beca és incompatible amb la realització de treballs o estudis que dificulten el compliment de la finalitat proposada i/o amb la possessió d'altres beques o ajudes semblants. L'òrgan competent per a la concessió de les beques haurà de determinar si hi ha incompatibilitat.  
Novena. Obligacions de la persona beneficiària  
Té la consideració de persona beneficiària de la beca la destinatària dels fons públics que ha de realitzar l'activitat que en va fonamentar l'atorgament o que es troba en la situació que en va legitimar la concessió.  
Les obligacions de la persona becada o beneficiària consistiran a:  
a) Ampliar i perfeccionar els seus coneixements en la matèria col·laborant amb el personal tècnic del Departament de Restauració del Museu de Belles Arts de València en els treballs específics que la direcció del centre, a través del tutor li encomane; a l'efecte, haurà de romandre als locals del centre i complir l'horari que establisca la secretària autonòmica de Cultura i Política Lingüística.  
b) Sotmetre's a les actuacions de control financer corresponents a la Intervenció General en relació amb la beca concedida.  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualsevol administració o ens públic. La beca obtinguda a través de la present convocatòria és incompatible amb el gaudi per a la mateixa activitat o una de similar de qualsevol altra beca, ajuda o activitat laboral regular que impedisca el compliment de les obligacions com a persona becada. La infracció d'esta regla deixarà sense efecte la beca adjudicada.  
d) Presentar en la Secretaria Autonòmica de Cultura i Política Lingüística una memòria final, en què s'ha d'incloure material fotogràfic professional i s'han de descriure els continguts de l'activitat desplegada, degudament visada pel tutor corresponent.  
Deu. Propietat intel·lectual  
Les persones beneficiàries es comprometen a cedir gratuïtament i per escrit a la Conselleria de Cultura, Educació i Esport els drets de reproducció, còpia, distribució, difusió i transformació, a nivell mundial, durant un termini indefinit i en règim d'exclusivitat, dels treballs i de la memòria final realitzats durant el període de formació, que es quedaran a la Conselleria de Cultura, Educació i Esport i no podran ser utilitzats pels autors sense l'autorització corresponent.   
El document de cessió s'haurà d'ajustar al model que figura en l'annex IV i haurà de ser presentat per la persona beneficiària en el moment d'atorgament de la beca.   
Onze. Duració de les beques  
La duració de les beques objecte d'esta convocatòria serà des del moment de la concessió fins al 31 de desembre de 2006, amb la possibilitat de prorrogar-les per als mesos que queden fins a completar l'any, sempre que hi haja consignació pressupostària en l'exercici de 2007.  
Dotze. Naturalesa de les beques  
Estes beques són de perfeccionament de coneixements de restauració amb els tècnics especialistes del Departament de Restauració del Museu de Belles Arts de València.  
El fet d'obtindre una beca no establix cap tipus de relació laboral amb la Conselleria de Cultura, Educació i Esport ni amb el centre on es duga a terme, ni suposa cap compromís per a la incorporació posterior de la persona becada a la plantilla del centre.  
Tretze. Contravencions i disposicions subsegüents  
La Conselleria de Cultura, Educació i Esport pot deixar sense efecte, a proposta de la comissió avaluadora, qualsevol de les beques concedides, després de l'audiència prèvia amb la persona interessada, quan s'incórrega en alguna de les causes següents:  
a) No realitzar l'activitat que motivà la concessió.  
b) Deixar de complir els requisits exigits.  
c) Incomplir sense un motiu que ho justifique les condiciones establides en la present convocatòria.  
Catorze. Modificació de la resolució de concessió  
Qualsevol alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, poden donar lloc a la modificació de la resolució de concessió.  
Quinze. Reintegrament de les quantitats percebudes  
És procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:  
a) Obtenció de la beca sense complir les condiciones requerides.  
b) Incompliment de la finalitat per a la qual s'ha concedit la beca.  
c) Incompliment de les condiciones imposades a la persona beneficiària amb motiu de la concessió de la beca.